મળતી માહીતી મુજબ ટીંબાના મુવાડાની વૃંદાવન સોસાયટીમાં રહેતા અજાયબસિહ નિર્મલસિહ ગીલના પત્નિ કુલવિંદરસિહ કૌર (ઉ.વ.૩૨) તા.૦૯ જાન્યુઆરીના રોજ ઘરે એકલા હતા. તે સમયે તેમનું રહસ્યમય રીતે મોત થયું હતું. તેમના માથામાં ઇજાના નિશાન મળી આવ્યા હતા અને લોહી પણ વહેતુ હતુ. તેમજ ગળાના ભાગે ગળે ફાસો ખાધો હોય કે પછી કોઇએ ફાંસો આપ્યો હોય તેવા નિશાન પણ દેખાયા હતા. આ પરિણિતાને સેવાલીયા સામુહિક આરોગ્ય કેન્દ્રમાં લઇ જવામાં આવી હતી. ત્યા પેનલ ડોક્ટરની ટીમે તેનું પોષ્ટમોટમ કર્યુ હતુ. પ્રાથમિક પીએમ રિપોટમાં મરનાર પરિણિતાના માથામાં બોથડ પદાર્થ માર્યા હોવાના નિશાન મળીઆવ્યા હતા. તેમજ તેનું ગુંગળાઇ જવાથી મોત થયાનું બહાર આવ્યું હતું. ઘરે એકલી હતી ત્યારે આ પરિણિતાનું આવા સંજોગોમાં મોત એક તપાસનો વિષય બન્યો હતો. આ બાબતે સેવાલીયા પોલીસને જાણ કરતા પોલીસે ઘટનાસ્થળે જઇ જીણવટ ભરી તપાસ હાથ ધરી હતી. અને પરિવારજનોના નિવેદનો જવાબ લીધા હતા. આ જવાબ દરમ્યાન મરનારના પતિ અજાયબસિહ ગીલને સેવાલીયામાં રહેતો મિત્ર સાહીલઅહેમદ ફતેમહંમદ પઠાણ અવાર નવાર તેના ઘરે આવતો હોવાનું પણ બહાર આવ્યું હતું. પોલીસ સમક્ષ મરનારના પતિએ એવો આક્ષેપ કર્યો હતો કે આ સાહીલે મારી પત્નીની હત્યા કરી છે. જેથી પોલીસે સાહીલની પૂછપરછ હાથ ધરી હતી.